google/wiki40b huggingface dataset:
Sojuz 9

Konštrukcia lode

Udaná štartovacia hmotnosť bola 6 575 kg. Sedem metrov dlhá loď sa podobne ako ostatné lode Sojuz skladala z troch častí, guľovitého orbitálneho modulu, návratového modulu a servisného modulu. Loď nebola vybavená spojovacím zariadením. Mala svoj padákový systém a brzdiace motory.

Priebeh letu

Sojuz 9 vyštartoval dňa 1. júna 1970 o 19:00:00 svetového času (UTC), resp. 2. júna o 00:00:00 miestneho času, z kozmodrómu Bajkonur pomocou nosnej rakety Sojuz. Išlo o prvý nočný štart v histórii pilotovaných vesmírnych letov. Kozmická loď bola čoskoro navedená na obežnú dráhu vo výške 208 – 220,6 km nad Zemou. Počas 5. obletu sa uskutočnila prvá korekcia obežnej dráhy na výšku 213 – 267 km. Druhá korekcia dráhy sa uskutočnila po manuálnej orientácii počas 17. obletu na výšku 247 – 266 km nad Zemou. Hlavným cieľom misie bolo preskúmať účinky dlhotrvajúceho stavu beztiaže na posádku, stanoviť hodnotu času, ktorý mohli kozmonauti stráviť na obežnej dráhe jednotlivo a ako tím. Na programe boli početné pozorovania Zeme kvôli potrebám národného hospodárstva, napr. búrky, snehové a ľadové polia, geologické snímkovanie. Boli odskúšané rôzne navigačné experimenty, t. j. orientácia posádky podľa hviezd či podľa zemského horizontu.
Veliteľ Andrijan Nikolajev a palubný inžinier Vitalij Sevastianov strávili takmer 18 dní vo vesmíre podrobujúc sa rôznym fyziologickým a biomedicínskym experimentom, ale taktiež skúmaním sociálnych dôsledkov predĺženého pobytu vo vesmíre. Kozmonauti trávili čas komunikáciou s ich rodinami pomocou televízneho kanálu, pozeraním Majstrovstiev sveta vo futbale, hraním šachu s pozemným strediskom či volením vo voľbách. Posledná korekcia dráhy bola vykonaná 15. júna počas 208. obletu na výšku 215,1 – 231,4 km. 
Loď s kozmonautmi pristála pomocou brzdiacich motorov a padákového systému na území Kazašskej SSR dňa 19. júna 1970 o 11:58:55 UTC, približne 75 km západne od mesta Karaganda, konkrétne pri dedinke Intumak. Profil dráhy počas zostupu bol upravený tak, aby preťaženie neprekročilo hodnotu 3 g, pretože sa nevedelo, čo urobí dlhodobý let s ľudským organizmom. Oboch kozmonautov museli z pristávacieho modulu vyniesť, pretože vlastnými silami nedokázali vystúpiť. Posádka bola značne oslabená a trvalo desať dní, kým sa im navrátila ich sila. Na obežnej dráhe obetovali čas na cvičenia v záujme vykonania ich vedeckej práce a reakcie ich tiel na predĺžený pobyt zdôrazňovali dôležitosť udržiavania pravidelného cvičenia. Celkovo strávili na obežnej dráhe 424 hodín, počas ktorých 286-krát obleteli Zem, vo svojej dobe boli svetovými rekordmanmi v dĺžke pobytu vo vesmíre.
Till Lindemann

Život a kariéra

Till prežil nešťastné detstvo v malej dedinke Wendisch-Rambow s o šesť rokov staršou sestrou a nevlastným otcom, ktorý na ňom uplatňoval veľmi prísnu výchovu. Jeho otec sa volal Werner Lindemann, bol básnik. Jeho matka, Brigitte Lindemann, je spisovateľka. Keď mal 11 rokov, nastúpil do športovej školy v Rostockom športovom klube. Jeho rodičia sa rozviedli, keď mal 12 rokov. V rokoch 1976 – 1979 pretekal v plávaní a mal dokonca aj možnosť zúčastniť sa na ME; plaveckú kariéru ukončil kvôli zdravotným ťažkostiam. Roku 1979 úspešne dokončil školu. Po absolvovaní povedal: „Nikdy som nemal rád športovú školu, ale ako dieťa si nemôžete vyberať.“ 
Jeho prvá práca bola vo firme na spracovanie rašeliny, lenže odtiaľ ho po 3 dňoch vyhodili. Potom pracoval ako tesár, technik v galérii a nakoniec plietol košíky. 
V roku 1985, keď mal 22 rokov, narodila sa mu prvá dcéra Nele. Neskôr sa s jej matkou rozviedol. V roku 1986 začal hrať v skupine First Arsch na bicie. Bola to Schwerinská punková kapela. Vydali jeden album Saddle up. 
Po roku 1990 sa Till pustil do písania textov, ktoré boli väčšinou založené na slovných obratoch. V roku 1994 vyhrali zápis v Berlíne a mohli si nahrať 4 piesne v profesionálnom štúdiu. Potom sa presťahoval do Berlína. 
Jeho otec zomrel v novembri 1992 na otravu alkoholom. Spopolnili ho v kostole blízko Wendisch-Rambow. Till o ňom neskôr napísal skladbu „Heirate mich“.  
Druhú dcéru Mariu-Louise mal v roku 1993 s Anjou Köseling, jeho formálnou manželkou. Anja zverejnila, že jej Till počas manželstva nadával a dokonca ju aj bil. Údajne odmietal platiť podporu na ich dcéru. Till sa k tomu nikdy nevyjadril. V jednom rozhovore povedal, že od veku 50 rokov bude väčšinu času tráviť so svojimi deťmi.

Zaujímavosti

Till Lindemann je kvalifikovaný pyrotechnik. Po incidente na koncerte v Berlíne 27. septembra 1996, kedy zapálená časť kulisy spadla tesne vedľa divákov, si kapela najala profesionálnu jednotku pyrotechnikov, od ktorých sa Till priúča a robí s nimi na koncertných efektoch. Každý člen má špeciálne inštrukcie ako na pódiu používať pyrotechniku.
Podľa neho bola prvá naozajstná nemecká skupina Kraftwerk. Istý čas mal v ľavom uchu 2 náušnice, ale teraz ich už nenosí. Je ateista.

Poézia

V roku 2002 zozbieral Gert Hof 54 Tillových básní a vydal ich v zbierke zvanej Messer („Nôž“). Básne a fotografie v knihe sú podľa mnohých kritikov rovnako škandalózne ako piesne Rammstein.
Ronnie Walter Cunningham

Mladosť a výcvik

Po absolvovaní Venice High School, kde teraz jedna budova nesie jeho meno, nastúpil roku 1951 do U. S. Navy. V aktívnej službe u amerického námorníctva bol od roku 1953 do roku 1956. Ďalej roku 1961 absolvoval University of California v Los Angeles a potom pracoval ako vedec v RAND Corporation. Zaoberal sa ochranou proti balistickým strelám vypúšťaných z ponoriek. A súbežne s tým pokračoval v príprave na obhajobu doktorskej práce na svojej univerzite. V rámci spolupráce univerzity s NASA vyvíjal trojosový magnetometer pre slnečné orbitálne observatórium OSO 1. A v roku 1963, rok po podaní prihlášky, bol do NASA medzi budúcich kozmonautov prijatý. Okrem praktického a teoretického výcviku k letu sa podieľal na riešení konštrukčných problémov lodí Gemini a Apollo. Je ženatý a má dve deti, používal prezývku Walt.

Lety do vesmíru

V októbri 1963 sa stal členom tretej skupiny astronautov NASA, v dňoch 11. októbra až 22. októbra 1968 zaujal miesto pilota lunárneho modulu počas jedenásťdenného letu Apollo 7 (Apollo 7 bolo prvým pilotovaným letom programu Apollo, ale vlastný lunárny modul sa tohto letu ešte nezúčastnil).

Po lete

Roku 1971 opustil NASA, roku 1974 absolvoval manažérsky kurz pri Harvard Business School a pracoval ako obchodník a investor. Roku 1977 vydal knihu The All-American Boys o jeho rokoch v NASA. V súčasnosti je osobnosťou rozhlasu a verejný hovorca.
Chicagski chlapci

Chicagski chlapci (často nesprávne: Chicagskí chlapci) alebo Chicago Boys bola skupina približne 25 konzervatívnych ekonómov, ktorá sa podpísala pod návrat demokratickej vlády v Čile a silný posun k princípom voľného trhu v niektorých krajinách Južnej Ameriky. Väčšina „Chicagskych chlapcov“ získala ekonomické vzdelanie na ekonomickej škole katolíckej univerzity („Pontificia Universidad Católica de Chile“), a neskôr na postgraduálnom výmennom programe na Chicagskej univerzite. Skupinu výrazne ovplyvnil Harbergerov kurz o finančnom sektore v Južnej Amerike, Friedmanov kurz „O peniazoch a bankovníctve“ a celá chicagska škola. Napísali 189 stranový manifest, ktorý vyzval k okamžitej privatizácii čilských veľkých podnikov, ktoré socialistický prezident Salvador Allende znárodnil.
Suzannecourt

Poloha

Obec má rozlohu 4,6 km². Najvyšší bod je položený 365 m n. m. a najnižší bod 185 m n. m.

Obyvateľstvo

Počet obyvateľov obce je 341 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Budimírsky kaštieľ

Exteriér

Budimírsky kaštieľ je klasicistická tereziánska stavba z 2. tretiny 18. storočia s neskoršími vnútornými úpravami. Dvojpodlažná trojtraktová bloková budova s erbom na fasáde slúžila ako panské sídlo vetvy Ujházyovcov. Miestnosti majú valené krížové a kláštorné klenby, v niekdajšej reprezentačnej miestnosti je empírová nástenná maľba. Budova je vsadená do nového francúzskeho parku a ohradená novým oplotením v klasicistickom slohu.

Súčasný stav

Objekt mal do roku 1985 rôznych majiteľov, časť slúžila Technickému múzeu ako depozitár, časť miestnej škole. Celková rekonštrukcia objektu, vrátane parkových úprav, trvala päť rokov a kaštieľ bol verejnosti sprístupnený v roku 1990. Pôvodný plán rátal so stálou expozíciou, prax si však vyžiadala zmenu tejto koncepcie. V časti suterénnych priestorov sú umiesmené depozitáre Slovenského technického múzea.
Vo výstavných priestoroch sú inštalované v kratších, či dlhších časových intervaloch malé komorné výstavy. Okrem výstav zameraných na dejiny techniky sa tu striedajú výstavy venované histórii a umeniu. K bohatej programovej skladbe prispievajú aj výstavy zo zbierok súkromných podnikateľov - majiteľov starožitností, ako aj súkromných zberateľov.
Samuel Hahnemann

Životopis

Vyštudoval školu Sv. Afry, kde získal klasické vzdelanie. Neskôr študoval medicínu, ale niekoľkoročná prax na úrovni poznatkov z konca 18. storočia ho sklamala. 
V roku 1796 vydal publikáciu Pokus o nájdenie nového princípu chápania liečivých síl v liekoch a niekoľko pohľadov na už známe. Tu prvý raz formuloval pravidlo podobnosti Similia similubus curentur (podobné sa lieči podobným), ktoré je základným pilierom homeopatie (k ďalším patrí napríklad používanie minimálnych dávok, potencovanie, bohatá diferenciálna diagnostika). Svoje poznatky z medicínskej praxe spísal do diela Organon racionálnej liečby. Celý život ho dopĺňal a ešte tesne pred smrťou stihol pripraviť prepracované šieste vydanie. 
V Nemecku založil homeopatickú spoločnosť; na jej činnosť nadväzuje dnešná nemecká homeopatická škola. Ako 80–ročný sa znovu oženil a s manželkou, Francúzkou, presídlili do Paríža. O osem rokov na to zomiera.
Cordes-sur-Ciel (obec)

Polohopis

Cordes-sur-Ciel má rozlohu 8,27 km². Najvyšší bod je položený 320 m n. m. a najnižší bod 159 m n. m.

Obyvateľstvo

Cordes-sur-Ciel má 1006 obyvateľov (2009).
Graf vývoja obyvateľstva:
Zdroje: INSEE
Kanditímu

Kanditímu (maldiv. ކަނޑިތީމު‎) je jedným z obývaných ostrovov na atole Šavijani na Maldivách. Počet obyvateľov je 1 227 (jún 2006), dĺžka ostrova 1 720 m, šírka 700 m. Vzdialenosť od hlavného mesta Male je 258,26 km.
L’Isle-Arné

Poloha

Obec má rozlohu 6,97 km². Najvyšší bod je položený 234 m n. m. a najnižší bod 149 m n. m.

Obyvateľstvo

Počet obyvateľov obce je 149 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Rouville (Oise)

Poloha

Obec má rozlohu 7 km². Najvyšší bod je položený 150 m n. m. a najnižší bod 90 m n. m.

Obyvateľstvo

Počet obyvateľov obce je 295 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
HMS (Royal Navy)

HMS znamená Her Majesty's Ship alebo His Majesty's Ship a je to predradený prívlastok v označeniach lodí (a ponoriek) britského kráľovského loďstva Royal Navy. Označenie je používané od roku 1789.
La Brousse

Poloha

Obec má rozlohu 18,84 km². Najvyšší bod je položený 78 m n. m. a najnižší bod 34 m n. m.

Obyvateľstvo

Počet obyvateľov obce je 502 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Windows 8.1

Spúšťanie Windows

Windows 8.1 rovnako ako predchádzajúce verzie Windows 8 umožňuje užívateľom výber, ako bude systém vypnutý a následne z akého stavu bude spustený. Prvá voľba je klasické vypnutie systému, ktoré má za následok, dlhšie spúšťanie systému pri ďalšom zapnutí. Druhý variant je hybridné vypnutie systému, ktoré výrazne zrýchli štart systému. Je to vo svojej podstate kombinácia medzi hibernáciou a režimom spánku.
Novinkou vo Windows 8.1 je spúšťanie na plochu. To znamená, že užívateľ si môže zvoliť, či sa systém po zapnutí prepne na klasickú plochu, alebo do Štart menu. To je oproti Windows 8 výrazná zmena, pretože veľa užívateľov stále dáva prednosť klasickej ploche známej z predchádzajúcich verzií.

Tlačidlo Štart

Microsoft vrátil používateľom tlačidlo Štart, avšak tu nemá rovnakú funkciu ako v predchádzajúcich OS. Tu tlačidlo Štart prepína medzi prostredím Modern UI a klasickou plochou. Stále teda užívatelia musia postrádať klasickú ponuku Štart, integrovanú priamo v systéme, ak užívateľ hľadá nejakú náhradu, možno si doinštalovať aplikáciu nahrádzajúcu ponuku Štart.
Microsoft pridal rozšírenú ponuku pri pravom kliknutí na tlačidlo Štart, ktoré aspoň trochu vylepšuje ovládanie systému. Dôležitou položkou, ktorá tu pribudla, je možnosť vypnutia alebo resetovanie systému.

Prispôsobenie

Pre užívateľa pribudla možnosť nastavenia priehľadného pozadia v prostredí Štart menu, teda má rovnaké pozadie na ploche aj v prostredí dlaždíc. Ďalšou možnosťou nastavenia je zmena veľkosti dlaždíc, kde možno nastaviť 4 rozmery - štvrtinový, normálny, široký a veľký (2x2). Veľkým prínosom, sú zmeny v sekcii nastavení, kde pribudlo veľa volieb zoradených do sekcií podobne ako v ovládacom paneli. Ďalšie rozšírenie ponúka užívateľom nastaviť ako šetrič displeja video, zobrazovanie fotiek na uzamknutej obrazovke, nové témy pre zamykaciu obrazovku, rozdelenie obrazovky pre viac aplikácií, automatické aktualizácie aplikácií v prostredí Modern UI atď.

Rozšírenie

Za zmienku stojí vylepšené hľadanie, ktoré teraz vyhľadáva nielen na pevnom disku, ale novo aj na disku SkyDrive a na Internete. Ďalej je veľkou výhodou odinštalácia aplikácií, kde možno aplikácie odinštalovať iba z aktuálneho zariadenia, alebo zo všetkých zariadení, ktoré užívateľ používa (je na nich prihlásený rovnakým menom). To ale nie je u odinštalácie všetko, ďalej je možnosť odinštalácia viac aplikácií naraz, nemusí sa teda odinštalovávať každá aplikácia samostatne. Medzi ďalšie rozšírenie, ktoré nájdeme v systéme Windows 8.1, patrí vylepšenie a pridanie aplikácií, ako napríklad aplikácie Budíka, kde je možné nastaviť si upozorňovanie. Tiež pribudla možnosť nastaviť si v systéme režim pokoj (od kedy do kedy) a systém nebude zasielať žiadne hlásenia.

Windows 8.1 Update 1

V jarnej časti roka 2014 by mala byť uvoľnená aktualizácie pre Windows 8.1, označovaná ako Windows 8.1 GDR 1. Mala by vylepšovať používanie s klávesnicou a myšou - moderné aplikácie sa budú môcť pripínať na hlavný panel, hlavný panel sa bude objavovať aj v aplikáciách pre moderné rozhranie a tieto aplikácie bude možné zatvárať krížikom, ako je tomu v desktopových aplikáciách.
Opozícia (politika)

Opozícia v politickom živote sú politické strany a ich predstavitelia alebo skupiny obyvateľov, ktorí sa nepodieľajú na vláde. Opozícia plní dôležitú úlohu pri kontrole a kritike vlády. Ďalej funguje ako ponuka alternatív k vládnej politike a je pripravená vládu v prípade potreby nahradiť.
Prvou historicky doloženou a oficiálnou opozíciou boli podľa mnohých autorov rímski tribúni ľudu. Ak sa vynechajú štáty západnej Európy a anglicky hovoriace krajiny, tak existencia legálnej opozície sa začala výraznejšie rozširovať až od 70. rokov 20. storočia.
Zvláštnym prípadom je tzv. antisystémová opozícia. Týmto pojmom sa označujú politické strany, ktoré sa snažia zmeniť nielen vládu, ale aj politické usporiadanie ako celok.
Valognes

Poloha

Obec má rozlohu 15,63 km². Najvyšší bod je položený 87 m n. m. a najnižší bod 19 m n. m.

Obyvateľstvo

Počet obyvateľov obce je 7 057 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Dallas Love Field

Súčasnosť

V roku 2009 bol oznámený plán modernizácie letiska. Investície v hodnote 519 miliónov dolárov zmodernizujú existujúce terminály. Predpokladá sa aj napojenie na systém ľahkého metra Dallasu, DART (Dallas Area Raid Transit). So stavebnými prácami by sa malo začať v roku 2014.
Elnec

História

Firma Elnec bola založená v roku 1991, pričom začala s tromi zamestnancami. V súčasnosti má firma viac ako 50 zamestnancov a 20 externých pracovníkov. Firma bola a je orientovaná na vývoj a výrobu vývojových prostriedkov ako sú programátory obvodov, emulátory, simulátory a logické analyzátory. Programátory obvodov sú v súčasnosti hlavným výrobkom spoločnosti. Firma je orientovaná proexportne.
Grignoncourt

Poloha

Obec má rozlohu 5,41 km². Najvyšší bod je položený 315 m n. m. a najnižší bod 227 m n. m.

Obyvateľstvo

Počet obyvateľov obce je 46 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Valeyrac

Poloha

Obec má rozlohu 13,49 km². Najvyšší bod je položený 18 m n. m. a najnižší bod 0 m n. m.

Obyvateľstvo

Počet obyvateľov obce je 526 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Isle-Aumont

Poloha

Obec má rozlohu 3,48 km². Najvyšší bod je položený 136 m n. m. a najnižší bod 112 m n. m.

Obyvateľstvo

Počet obyvateľov obce je 516 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zlatý glóbus za najlepší mužský herecký výkon v seriáli (komédia/muzikál)

Zlatý glóbus za najlepší mužský herecký výkon v seriáli (komédia/muzikál) udeľuje Hollywoodska asociácia zahraničných novinárov (HFPA) na ceremónii Zlatých glóbusov od roku 1970. Pôvodne existovala kategória Najlepší herec v seriáli a do roku 1970 sa nerozlišoval žáner.
Rekordných šesť cien za najlepšieho komediálneho herca získal Alan Alda za postavu kapitána B.F.Pierceho v seriálu M*A*S*H. Alda dokonca vyhral štyri roky za sebou a celkovo bol nominovaný jedenásťkrát. Michael J. Fox získal štyri Glóbusy, z toho tri za sebou za roky 1997 až 1999. Bob Newhart bol nominovaný šesťkrát, nevyhral však ani raz. Na 46. ročníku udeľovania Zlatých glóbusov za rok 1988 boli vyhlásení traja víťazi - Michael J. Fox, Judd Hirsch a Richard Mulligan.
Havelange

Obyvateľstvo

Obec má približne 5 017 obyvateľov (2010).
Santans

Poloha

Obec má rozlohu 16,52 km². Najvyšší bod je položený 253 m n. m. a najnižší bod 215 m n. m.

Obyvateľstvo

Počet obyvateľov obce je 328 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Christiane F.

Christiane F., celým menom Christiane Vera Felscherinow (* 20. máj 1962), je ústrednou postavou úspešnej knihy My deti zo stanice ZOO a neskôr rovnako úspešného filmu. Christiane F. je autentickou postavou, podkladom pre knihu aj pre film je jej autobiografické rozprávanie o svojom osude.
Christiane F. vyrástla v rodine, kde násilie a alkoholizmus (v tomto prípade otcov) boli na dennom poriadku. Vo veku šiestich rokov sa rodina prisťahovala na už vtedy problematické sídlisko Gropiusstadt v západoberlínskej štvrti Neukölln. Pri jednej príležitosti, kedy ju otec fyzicky ohrozoval, sa (neúspešne) pokúsila vyskočiť z okna bytu na 11. poschodí.
Rodinné problémy, najmä násilie proti deťom, je v tom čase v Nemecku ešte tabu. Christiane F. nevidí východisko a dostáva sa vo veku dvanásť rokov do drogovej scény. Najprv je to hašiš, marihuana, vo veku štrnástich rokov sa zoznamuje s heroínom. Aby si svoje dávky mohla zaobstarať, začína prostituovať na neslávne známej západoberlínskej železničnej stanici Bahnhof ZOO. Jej medzitým rozvedená matka si to všíma až o dva roky neskôr.
Roku 1978, vo veku šestnástich rokov, vypovedá Christiane F. v jednom súdnom procese ako svedkyňa. Jej výpoveď zaujme dvoch reportérov známeho časopisu Stern, ktorí chcú interview a pozvú ju na dve hodiny na rozhovor. Z dvoch hodín sú dva mesiace a neskôr autobiografické dielo, ktoré v istom zmysle slova zvrátilo vtedajšie názory západonemeckej spoločnosti na mladistvých, ktorí sú závislí na drogách. Zo seriálu v časopise sa stala kniha, ktorá bola neskôr sfilmovaná.
Hrdinka knihy (a filmu) v nasledujúcich rokoch prežila turbulentný čas v USA a v Grécku, vrátila sa však do Berlína a po niekoľkých protidrogových liečbach sa oslobodila zo svojej závislosti na nich. Roku 1996 porodila syna Jana-Niklasa.
V roku 2008 nemecké úrady zobrali do svojej opatery jej maloletého syna po zistení, že má opakovane problémy s drogami.
Dobrovičova ulica

Základné informácie

Tiahne sa od Múzejnej ulice po Klemensovu, križuje Štúrovu, prechádza popri Šafárikovom námestí, Alžbetínska je na ňu kolmá, križuje Bezručovu a Lomonosovovu.
Počas Rakúsko-Uhorska mala názov Dobrovits Mihály-Gasse (Dobrovits Mihály-utca) a patrila do mestskej časti Mesto Františka Jozefa. V období socializmu – do 22. apríla 1992 mala názov Suvorovova ulica, podľa Alexandra Vasilieviča Suvorova (1729 – 1800), ruského vojvodcu.
Na Dobrovičovej 12 sídli Ministerstvo pôdohospodárstva a rozvoja vidieka Slovenskej republiky.

Národné kultúrne pamiatky

Na ulici sa nachádza šesť budov, ktoré sú národnou kultúrnou pamiatkou, majú čísla 2, 4, 6, 9, 10 a 12. Dom na Dobrovičovej 2 pochádza z 80. rokov 19. storočia, bol postavený v eklektickom slohu Novobarokový dom na Dobrovičovej 4 bol postavený v roku 1890. Na Dobrovičovej 6 sa nachádza eklektický dom z roku 1905.
Na Dobrovičovej 9 stojí novorenesančný dom, postavený koncom 19. storočia. Pavlačový dom na Dobrovičovej 10 bol postavený v neskoro-secesnom štýle okolo roku 1910. V štýle moderny a kubizmu je postavený nájomný dom na Dobrovičovej 16 z 20. rokov 20. storočia.
Maxima

Maxima je veta, ktorá má univerzálny význam a ktorej formulácia je taká evidentná, že nepotrebuje nijaké dôkazy; významový útvar, ktorý tvorí význam tejto vety: princíp, najvyššia zásada; najvyššie osobné životné pravidlo, osobná zásada vôle a konania.
Dnes sa namiesto maxima používa skôr termín motív.
Podľa Kanta je maxima je subjektívny zákon, podľa ktorého sa skutočne koná, subjektívny princíp chcenia, vnútorný princíp voľby medzi rôznymi cieľmi. Z ľubovoľných praktických zásad sa stávajú maximy, ak sa súčasne stávajú subjektívnymi dôvodmi konania, subjektívnymi zásadami. V maximách spočíva morálna hodnota konania, ktorá je daná, keď človek môže svoje maximy posudzovať rozumovým zvažovaním ako praktické všeobecné zákony a súhlasiť s nimi, t. j. keď môže chcieť, aby sa maxima jeho konania súčasne stala všeobecným zákonom (pozri: kategorický imperatív).
Half

Autorstvo

Hudba a texty: Ivan Csudai (1 – 13)
Beugneux

Polohopis

Beugneux má rozlohu 7,68 km². Najvyšší bod je položený 202 m n. m. a najnižší bod 92 m n. m.

Obyvateľstvo

Beugneux má 127 obyvateľov (2009).
Graf vývoja obyvateľstva:
Zdroje: INSEE
Kružidlo

Kružidlo je nástroj určený na rysovanie kružníc a ich častí. Môže sa použiť aj na meranie vzdialeností, najmä na mape.

Opis

Kružidlo sa skladá z dvoch častí (nožičiek), ktoré sú pohyblivo spojené kĺbom. Jedna nožička je opatrená hrotom, druhá je ukončená (najčastejšie) tuhou. Pohyblivé spojenie umožňuje meniť vzdialenosť koncov kružidla a tak rysovať kružnice rôzneho polomeru. Rysovanie prebieha tak, že sa ihla zapichne do bodu označujúceho stred kružnice a točením hornej časti v prstoch dôjde k narysovaniu kružnice.
Najjednoduchšie kružidlá sú vyrobené z plastu. Ich hlavnou nevýhodou je, že sa nehodia na rysovanie malých a väčších polomerov. Takéto kružidlá patria do výbavy žiaka základnej školy.

Strojárenské kružidlo

K rysovaniu na kovové predměty (najmä na plech) sa používa strojárenské kružidlo. Toto kružidloko má oba hroty z tvrdeného kovu. Hroty sú brúsené z jednej strany a možno dosiahnuť i veľmi malé priemery (od 2mm). K zaisteniu zvoleného priemeru slúži skrutka, ktorá je po celej dĺžke nastaviteľné maticiou. Strojárenské kružidlo možno použiť k označetniu vzidalenosti dier, k rysovaniu na plast a na zliatiny rôznych kovov.
Záchranná zdravotná služba

Záchranná zdravotná služba (ZZS) je poskytovanie neodkladnej zdravotnej starostlivosti resp. prednemocničnej urgentnej zdravotnej starostlivosti osobe v stave, kedy je ohrozený jej život alebo zdravie.
Záchranná zdravotná služba je jednou zo zložiek Integrovaného záchranného systému SR (IZS SR).

Legislatívna úprava na Slovensku

Základnou právnou normou upravujúcou fungovanie ZZS na Slovensku je zákon č. 579/2004 Z.z. o záchrannej zdravotnej službe.
Som mama (seriál)

1. séria (2018)

Tento článok plánujem dokončiť